open-index/open-wikipedia-markdown huggingface dataset:
Meristemo

Os **meristemos** u **teixiu meristematico** (d'o griego <*μεριστός*, *meristós*, "divisible") son os teixius responsables d'o creiximiento en as plantas, formaus por celulas totipotencials u parcialment totipotencials que son capables de pasar a dividir-se entre toda la suya vida.

As celulas totipotencials d'o meristemo son mas chicorronas que a mayoría de celulas vechetals, pero mas numerosas, con a paret mas fina y vacuolas mas menudas, pero a diferencia d'as celulas comprometidas y as diferenciadas, as meristematicas no tienen limitacions a la división.

En as plantas vasculars, toz os teixius s'orichinan a partir d'un meristemo apical, ya sía o meristemo apical d'o tallo u o meristemo apical d'a radiz. D'estes meristemos primarios descienden atros meristemos, ditos secundarios, que seguirán presents en a planta toda la suya vida.

## Meristemos apicals

Os primers meristemos que se presentan en a planta son os meristemos apicals d'a radiz y d'o tallo. O meristemo apical d'a radiz ye guardau contra agresions mecanicas por una estructura que se diz «cofia». O meristemo d'o tallo, por contra, puede estar despullau u cubierto por fuellas primitivas, que se denomina «primordios foliars».

A mesura que a planta creixca, os meristemos apicals deixarán un bayo de celulas indiferenciadas que forman os siguients teixius:

***Protodermo**: ye un meristemo secundario que dará lugar a la epidermis.
***Procámbium**: Por dentro d'o protodermo, dará os teixius vasculars d'a planta: xilema, floema y cámbium vascular.
***Meristemo fundamental**: se troba entre o protodermo y o procámbium y ye o meristemo que creya o parenquima, o colenquima y o esclerenquima.
***Meristemos remanents**: teixius meristematicos latents que se troba en a base d'os entrenyudos.
***Meristemos meristemoides**: Celulas adultas diferenciadas que pueden tornar a desdiferenciar-se y tornar-se mitoticas pa fer estructuras nuevas, como os estomas, punchas, tricomas, etc.

## Meristemos laterals

Son os meristemos remanents en o cuerpo d'a planta y son responsables d'o creiximiento secundario; ixo ye, o creiximiento en diametro d'as plantas que en tienen. As suyas celulas pueden estar semi-diferenciadas cuan son durmiertas, pero pueden desdiferenciar-se y recuperar a capacidat de mitosi a-escape.

***Cámbium vascular**: Ye un teixiu meristematico que se troba adintro d'o cilindro vascular y produce os teixius lenyosos. Ye formau de dos clases de celulas: as celulas mai fusiformes y as celulas mai d'os radios.
***Cámbium suberocheno**: a napa de celulas meristematicas secundarias que se troba entre a crosta y o floema secundario. A partir d'este meristema se forma la peridermis.

## Se veiga tamién

* Cámbium.
* Meristemo felocheno.

## Referencias
Racemo

En Botanica, o **racemo** (d'o latín <RACĒMUS, "carrazo", por vía culta) u **inflorescencia racemosa** ye un tipo d'inflorescencia ubierta que se caracteriza porque as flors s'ubren antes en a base, y contino la florada progresa enta l'ápex, por a on que rematan de florir as zagueras tiempo dimpués de que haigan madurau as flors basals. O suyo meristemo apical ye capable de creixer de traza indefinida, tot fendo un eixe floral continuo a partir d'o cual dimanan os meristemos florals laterals.

Ye un tipo a-saber-lo común d'inflorescencia, present en taxons muit diferents de plantas vasculars, dende hierbas dica árbols. Ye a forma mas simple d'inflorescencia ubierta y atros tipos d'inflorescencias ubiertas (espigas, umbelas, amentos, etc.) pueden derivar d'esta. A inflorescencia composada que ye feita de racemos (racemo composau) recibe o nombre de panicula.

## Se veiga tamién

* Carrazo.
* Inflorescencia.
* Capítol (botanica).
Cáliz (botanica)

:*Este articlo tracta sobre o cáliz d'as flors. Pa atros emplegos de cáliz, se veiga [[Cáliz]].*

En Botanica, o **cáliz** ye o verticilo exterior d'as flors con perianto heteroclamidio, ixo ye, con dos clases de piezas. En chunto con a corola forman os verticilos estérils d'a flor. Os antofilos (fuellas modificadas) que lo forman se dicen sépals.

## Se veiga tamién

* Perianto.
* Corola.
* Chineceu.
* Androceu.
* Nomofilo.
* Antofilo.

## Referencias

## Vinclos externos
Nomofilo

En Botanica, **nomofilo** ye o termino que fa referencia a las fuellas normals d'una planta en comparanza con atras fuellas especializadas, como bractias, petalos, sépals, etc. que pueda tener y que se dicen antofilos.

## Etimolochía

A parola nomofilo ye feita de dos etimos griegos: <***νóμoς***, *nómos*, "norma", "lei", "conforme a lei" y "normal", y <***φύλλoν***, *phýllon*, "fuella". Por tanto, significa «fuella normal».

## Referencias
Antofilo

:*Este articlo tracta sobre as fuellas modificadas que fan parte d'a flor. Pa la subfamilia d'insectos himenopteros se veiga [[Anthophila]].

En [[Botanica]], un *'antofilo** ye una [[fuella]] modificada que fa parte d'a [[flor]]. As piezas florals son fuellas que s'ha modificau [[evolución|evolutivament]] pa que desenvoliquen funcions relacionadas con a reproducción, en comparanza con os [[nomofilo]]s u «fuellas normals» que por principal fan a [[fotosintesi]].

En a flor i hai antofilos fértils y estérils. Os fértils son es que forman os [[verticilo]]s fértils d'a flor: [[carpelo]]s ([[chineceu]]) y [[estamen]]s ([[androceu]]). Os estérils son os que fan parte d'o [[perianto]]: [[sépal]]s ([[cáliz (botanica)|cáliz]]) y [[petalo]]s ([[corola]]).

== Etimolochía ==

A parola antofilo ye formada de dos etimos: ***ἄνθος***, ''ánthos'', "flor", y ***φύλλον**', *phýllon'', "fuella". Significa «fuella d'a flor».

## Se veiga tamién

* Perianto.
* Cáliz (botanica).
* Corola.

## Referencias
Perianto

O **perianto** (d'o griego <*ρεφί*, *peri*, "arredol", y <*ἄνθος*, *ánthos*, "flor"; «arredol d'a flor») ye o conchunto de verticilos estérils d'as flors d'as fanerogamas, ixo ye, o conchunto de cáliz y corola con todas as suyas piezas florals (petalos y sépals). O perianto envolica y guarda os verticilos fértils y en bellas especies puede rematar fendo parte d'o fruito.

## Se veiga tamién

* Sépal.
* Petalo.
* Cáliz (botanica).
* Corola.

## Referencias
Sépal

O **sépal** ye cadaguna d'as piezas florals u antofilos que forman o cáliz d'a flor. Os sépals envolican as atras piezas florals en as primeras fases d'apertura d'a flor y fan que os insectos no puedan arribar ta'l néctar sin pasar por os estamens y estigmas.

A forma y numero d'os sépals ye un caracter a saber-lo important pa clasificar as plantas.

## Se veiga tamién
* Petalo.
* Perianto.
* Corola.

## Referencias
Auguste Marchais

**Auguste Marchais**, naixiu de París, Francia o 4 d'octubre de 1872 y muerto o 16 de noviembre de 1952 en Courbevoie,  estió un atleta francés especializau en cursas de larga distancia, que participó en os II Chuegos Olimpicos d'a era moderna celebraus en París en l'anyo 1900.

En ixos Chuegos estió uno d'os 13 corredors que principioron a cursa d'a maratón pero no aconsiguió terminar albandonando en un punto no determinau d'a cursa.

## Referencias

## Vinclos externos
*  Auguste Marchais en os Chuegos Olimpicos.
Bata (Guinea Ecuatorial)

**Bata** ye la ciudat més ploblada de toda Guinea Ecuatorial y ye situada en a costa d'a parte continental.
Spišské Podhradie

**Spišské Podhradie** (en hongaro *Szepesváralja*, en alemán *Kirchdrauf*) ye una ciudat perteneixient a o municipio de Spiš, districto de Levoča en a rechión de Prešov en Eslovaquia. A suya población ye de 3.826 habitants. Fue incluyida por a Unesco en a lista d'o Patrimonio d'a Humanidat en 1993 chunto a las localizacions d'o castiello de Spiš, o Spišská Kapitula y Žehra. En 2009, s'enampló o puesto protechiu ta incluyir o centro historico de Levoča.

A población ye situada a os piet d'o tozal dominau por o castiello de Spiš. Dende l'anyo 1174 estió un asentamiento d'alemans zipsers con a suya ilesia y mosen. Chusto dencima y chunto a la ciudat, se troba o lugar eclesiastico de Spišská Kapitula (d'astí l'antigo nombre alemán de *Kirchdorf*, literalment "ciudat eclesiastica"). Bi ha bellas casas de comerciants d'estilo renaixentista en a ciudat. Tamién bi ha una d'as pocas sinogas (actualment sin d'uso) que se conservan en a rechión.

## Ciudaz achirmanadas
*  Głogów Małopolski, Polonia.
*  Pinetop-Lakeside, Estaus Unius.
*  Show Low, Estaus Unius
*  Vrbové, Eslovaquia.

## Se veiga tamién
* Castiello de Spiš.
* Convento de Spiš.
* Žehra.

## Referencias

## Vinclos externos

*  Pachina web oficial
Žehra

**Žehra** (en hongaro *Zsigra*, en alemán *Schigra*) ye una localidat d'o districto de Spišská Nová Ves en a rechión de Košice en o centroeste d'Eslovaquia.

## Historia
A primera vegada que apareixe documentalment o lugar estió en 1245.

A ilesia d'o Espritu Santo de Žehra que fue fundada en 1274, contiene murals d'os sieglos XIII y XIV. Fue incluyida por a Unesco en a lista d'o Patrimonio d'a Humanidad en 1993 chunto a las localizacions d'o castiello de Spiš, o Spišská Kapitula y Spišské Podhradie. En 2009, s'enampló o puesto protechiu ta incluyir o centro historico de Levoča.

## Se veiga tamién
* Castiello de Spiš.
* Convento de Spiš.
* Spišské Podhradie.

## Referencias

## Vinclos externos
Nitra

**Nitra** (en hongaro *Nyitra*, en alemán *Neutra*) ye a quarta ciudat mas gran d'Eslovaquia occidental. Situada a o piet d'a montanya de Zobor en a val d'o río Nitra, capital d'o distrito y la rechión homonimos.

## Historia
Nitra y Bratislava son as ciudaz mas antigas de Eslovaquia. Os oríchens de Nitra como ciudat con referencia historica segura datan d'o sieglo IX.

Nitra ye una ciudat d'importancia historica extraordinaria. Habitada dende tiempo inmemorial, estió o puesto a on viviban os primers eslovacos. A primera ilesia cristiana en Europa Central y Oriental, fue construyida astí en 828 mientres a epoca d'o Prencipau de Nitra, que fería parti d'a corona d'Hongría mientres cuantos sieglos dende o sieglo XI. Igualment sería tamién o primer bispau conoixiu en l'actual Eslovaquia (creyau en 880).

Estructuras notables situadas en Nitra:
* Seu basilica de Sant Emerano;
* Ilesia piarista;
* A Ciudat Viella (*Staré Mesto*), dominada por o castiello (*Hrad*), que ye uno d'os compleixos arquitectonicos antigos mas intresants d'Eslovaquia.

## Ciudaz achirmanadas
*  Zoetermeer - Países Baixos.
*  Guadalajara - Espanya.
*  Manises - Espanya.

## Vinclos externos
Štrbské pleso

:*Iste articlo tracta sobre un *'ibón**. Ta a localidat y estación d'esquí se veiga [[Štrbské Pleso]]''

**Štrbské pleso*' (en [[idioma hongaro|hongaro]] *Csorbató* u *Csorba-tó*, en [[idioma alemán|alemán]] *Tschirmer See*, [[idioma polaco|polaco]] *Szczyrbskie jezioro*) ye un poliu [[ibón]] y destino turistico de primer orden situau en a [[cordelera]] d'os [[Altos Tatras]], [[Eslovaquia]]. Ye o segundo [[ibón|laco d'orichen glaciar]] mas gran d'a versant eslovaca d'os Altos Tatras, dimpués d'o [[Veľké Hincovo pleso]]. A suya [[fondura]] maxima ye de 20 metros.

== Descripción ==
O Štrbské pleso fa parti d'a localidat vecina de [[Štrbské Pleso]] (escrito con a *P* mayuscla). Se troba en terrenos d'o municipio de [[Štrba]], localidat d'a que recibe o suyo nombre o laco (literalment "Laco Štrba"). A parola *pleso'' ("ibón") s'usa en eslovaco nomás ta referir-se a lacos de montanya. A suya superficie permaneixe chelada alto u baixo 155 días a l'anyo.

## Referencias

## Se veiga tamién

*Tatras
*Vysoké Tatry
Programa Mercury

O **programa Mercury** estió lo primer programa espacial tripulau d'os Estaus Unius. Estió en funcionamiento entre 1958 y 1963, y lo suyo obchectivo prencipal yera meter un hombre en orbita terrestre y trayer-lo de tornada.

## Vehiclos
### Codetes
* *Little Joe*, que estió usau pa vuelos de preba sin tripulación.
* *Mercury-Redstone*, que estió usau pa vuelos suborbitals.
* *Mercury-Atlas*, que estió usau pa vuelos orbitals.
### Nau espacial
* Capsula Mercury.

## Misions

## Se veiga tamién
* Programa Gemini
* Programa Apollo

## Referencias
Banská Bystrica

**Banská Bystrica** (en hongaro *Besztercebánya*, en alemán *Neusohl*, en latín *Neosolium*) ye una ciudat d'Eslovaquia situada a cantos d'o río Hron. Seguntes o numero d'habitants ye a cinquena en Eslovaquia.

A ciudat ye capital d'a rechión de Banská Bystrica *(Banskobystrický kraj)* y ye a ciudat prencipal d'o districto homonimo.  
  
Historicament ha estau un important centro menero dende a Edat Meya y se i troban a-saber-los molimentos de gran riqueza historica y artistica.

## Historia
A primera mención d'a ciudad data de 1255, cuan o rei d'ixas envueltas, Bela IV d'Hongría, aceptó a ciudat y le'n atorgó o poder d'estableixer as leis propias d'una ciudat y una industria menera simpla. Mas que mas bi heba arambre, fierro y archent. En os siguients anyos os alemans formarían una gran parti d'os habitants que fuoron atrayius por a riqueza menera.

En l'anyo 1494, as adineradas familias Fugger y Thurzo establioron a companyía *Ungarischer Handel* (*Comercio Hongaro* en alemán). Ista empresa creixió, dica o sieglo XVI en que estió una d'as mayors y d'as mas enantadas de menería.

Dimpués, cuan os exercitos de l'Imperio Otomán prencipioron a pasar por Hongría (en l'anyo 1519), s'ordenó fortalecer a ciudat.

A ciudat, como un centro protestant, estió un foco de conflicto entre os hongaros, os turcos y tamién con o Papa. En 1620 se coronó aquí o prencipe hongaro, Gabriel Bethlen. Dimpués, a ciudad continó estando important como a tercera mayor en Eslovaquia seguntes o numero de gremios.

A connexión ferroviaria con a ciudat de Zvolen se construyió en l'anyo 1873.

Mientres a Segunda Guerra Mundial, Banská Bystrica tenió un papel important en a oposición a o nazismo, en encetar-se  astí o Devantamiento Nacional Eslovaco (*Slovenské Národné Povstanie*) de 1944.

Dende 1950 ha estau una important ciudat universitaria. En 1992 s'establió a que ye a universidat mas gran d'a ciudat, a Universidat Matej Bel.

## Vinclos externos

*  Web oficial de Banská Bystrica. 
*  Información sobre a ciudat
Programa Gemini

O **programa Gemini** estió un programa espacial tripulau d'a NASA que estió en funcionamiento entre 1961 y 1966. Establiu dimpués d'o programa Mercury, lo suyo obchectivo yera desenvolver as diferents tecnicas de viache espacial que serían posteriorment usadas per o programa Apollo.

## Vehiclos
### Codetes
* *Gemini-Titan II*, que yera en realidat un misil ICBM Titan II adaptau pa levar astronautas en cuenta de bombas nucleyars.

### Nau espacial
* Capsula Gemini. 

## Misions

## Se veiga tamién
* Programa Mercury
* Programa Apollo

## Referencias
Žilina

**Žilina** (en hongaro *Zsolna*, en alemán *Sillein* u *Silein*) ye una ciudat situada a o nord-ueste d'Eslovaquia en a confluyencia d'os ríos Váh, Kysuca y Rajčianka. Ye a cinquena ciudat mas gran d'Eslovaquia. A ciudat se troba entre as montanyas Malá Fatra, Strážovské vrchy, Súľovské vrchy, Javorníky y Kysucká vrchovina. En o suyo escudo bi ha una cruz doble y dos estrelas.

## Población
Žilina tien una población de 85.302 (2009) habitantes, d'os que alto u baixo un 96% son de nacionalidat eslovaca.

## Administración
Ján Slota, chefe d'o Partiu Nacional Eslovaco, estió alcalde d'a ciudat dica 2006. En as eleccions de noviembre de 2006 Ivan Harman d'o partiu SDKÚ fue trigau como nuevo alcalde. Dimpués d'as eleccions de 2010 Ivan Harman fue sustituyiu por Igor Choma d'o partiu Smer-SD.

## Clima
A temperatura meya en chulio ye de 18&nbsp;°C y en chinero de -4&nbsp;°C. A ciudat permaneixe nevada entre 60 y 80 días a l'anyo.

## Educación
A Universidat de Žilina fue establida en 1953 como o Colechio Superior de Transportes de Žilina. A Universidat se composa d'as 7 facultaz siguients:

* Incheniería mecanica ;
* Incheniería electrica ;
* Incheniería civil ;
* Telecomunicacions ;
* Ciencias naturals ;
* Incheniería forense ;
* Economía y chestión de transportes.

A Universidat tien mas de 9.000 estudiants. Os edificios d'a Universidat son concentraus en o campus de Velky Diel, encara que bels edificios son tamién en o centro d'a ciudat.

A ciudat tien una decena d'institucions d'educación segundaria, entre ellas un conservatorio y un Instituto Belga, a on una gran parti d'as clases son en francés.

## Economía
Žilina ye o centro economico d'o norte de Eslovaquia, con a industria quimica (*PCHZ*), papel (*Tento*) y a construcción (*Vahostav, Doprastav*). A seu eslovaca d'o banco *[[Dexia]]* tamién ye situada en Žilina.

En 2004, o productor d'autos coreano KIA prencipió a construcción d'una fabrica de montache d'autos d'ista marca a 5&nbsp;km de Žilina, estando dimpués instalaus en a zona una docena de proveedors coreanos y europeus. A producción en a fabrica KIA prencipió en agüerro de 2006 y s'estima que a largo plazo a industria automovilistica creyará mas de 6.000 empleos nomás en a rechión de Žilina. En 2009, a fabrica de KIA teneba una producción de 300.000 vehíclos por anyo.

## Transportes
Žilina ye historicament situada en un cruce de vías ferroviarias en o sentiu norte-sud y este-ueste. L'aeropuerto de Žilina asegura una unión diaria con Praga.

## Deportes
O equipo de fútbol MŠK Žilina ha estau campión d'Eslovaquia tres vegadas consecutivas en os anyos 2002, 2003 y 2004. O equipo de hockey sobre chelo MsHK Žilina estió campión d'Eslovaquia en l'anyo 2006.

Os chirmans ciclistas profesionals Juraj y Peter Sagan, perteneixients a o equipo Bora-Hansgrohe, son orichinarios d'ista localidat.

## Referencias

## Vinclos externos
*  Pachina web oficial
*  Photo gallery of Žilina
*  Guida Turistica
Levoča

**Levoča** (en hongaro *Lőcse*, en alemán *Leutschau*, en polaco *Lewocza*) ye una ciudat de l'este d'Eslovaquia, en a rechión de Prešov y districto de Levoča.

## Caracteristicas chenerals
En primeras estió un asentamiento eslau encara que dimpués d'a invasión d'os tartaros en 1241 se repobló con pueblos chermanicos. En 1249 apareixe a primera mención d'a ciudat, con o nombre de *Leucha*, en una carta de Bela IV. En 1271 ye a capital d'os saxons de Spiš, convertindo-se en «villa reyal» en 1371.

Dende 2009 ye Patrimonio d'a Humanidat como extensión d'o castiello de Spiš, que ya recibió ixa calificación en 1993. Entre os molimentos existents en a ciudat destacan: a ilesia de Sant Chaime d'estilo gotico, a casa d'a villa d'o sieglo XV, a casa de Thurzo y a puerta de Košice.

## Ciudaz achirmanadas
*  Stary Sącz (Polonia).
*  Łańcut (Polonia).
*  Keszthely (Hongría).
*  Litomyšl (Republica Checa).
*  Kalwaria Zebrzydowska (Polonia).
*  Příbram (Republica Checa).

## Se veiga tamién
* Convento de Spiš.
* Žehra.
* Spišské Podhradie.

## Referencias

## Vinclos externos

*  Pachina oficial. 
*  Datos diversos.
Shenzhou

O **programa Shenzhou** ye un programa espacial de China con o obchectivo de tener una presencia tripulada en o espacio.

## Vehiclos

### Codetes

* Luenga Marcha 2F.

### Naus espacials

* Shenzhou

## Misions
Saturn V

O codete **Saturn V** yera un codete usau en os programas d'a NASA Apollo y Skylab entre 1967 y 1973. Con una altaria de 111 metros y un peso de 2950 toneladas, o Saturn V ye, dica hue, lo codete mas gran y poderoso mai construyiu y usau.
Se construyorón un total de 15 codetes Saturn V d'os quals voloron 13.

## Caracteristicas


## Referencias
Prešov

**Prešov** (en hongaro *Eperjes*, en alemán *Eperies* u *Preschau*, en ucrainés Пряшів/*Priashiv*) ye una ciudat de l'este d'Eslovaquia. Con una población d'alto u baixo 100.000 habitants, ye a tercera ciudat mas gran d'Eslovaquia.

Prešov ye situada en a val d'o río Torysa, en a confluyencia con o suyo afluent, o Sekey Sekčov. A ciudat ye a nomás 33 kilometros a o norte de Košice. Una autopista conecta as dos ciudaz.

## Caracteristicas
A ciudat ye una muestra d'as arquitecturas barroca, rococó y gotica. En o centro historico, a carrera prencipal ye aliniada con as ilesias y atros edificios construyius en base a os devantditos estilos. Manimenos, en os suburbios, a influyencia d'a Unión Sovietica ye prou evident a causa d'a gran cantidat d'edificios de formigón construyius ta estar emplegaus como departaments (os panelák) de Sídliská (casas d'o estau) y d'o districto Sekčov. Atros eixemplos d'arquitectura d'estilo sovietico pueden estar os edificios gubernamentals situaus amán d'o centro d'a ciudat.

Bi ha un significativo numero d'industrias en Prešov, entre as que se troban companyías d'incheniería electrica y mecanica, asinas como industria textil. *Solivary*, a unica companyía de procesamiento de sal d'Eslovaquia, tamién opera en a ciutat. A ciudat tamién ye centro d'un arcebispau ortodoxo.

Se fan muitos conciertos, operas, operetas y cuantas representacions en o teatro Jonáš Záborský (*Divadlo Jonáša Záborského*), de nueva construcción.

A ciudat y a rechión compitioron por estar a Capital Europea d'a Cultura en 2013; a ciudat trigada estió Košice.

## Ciutaz achirmanadas
Prešov ye achirmanada con:

## Vinclos externos

*  Pachina oficial
*  Presov, información de Slovakia.org
Arthur Newton

**Arthur Lee Newton**, conoixiu esportivament como **Arthur Newton** y naixiu d'Upton, Massachusetts, o 31 de chinero de 1883 y muerto en Worcester, Massachusetts, o 19 de chulio de 1950, estió un atleta estausunidense especializau en cursas de larga distancia que participó en dos Chuegos Olimpicos, os de París 1900 y Saint Louis 1904.

En os Chuegos Olimpicos de París 1900 estió uno d'os 13 corredors que prencipioron a cursa d'a maratón pero no consiguió terminar albandonando en un punto no determinau d'a cursa. Tamién participó en a preba de 2.500 metros con obstaclos consiguiendo o cuatreno lugar en a clasificación final.

En os siguients Chuegos de 1904, celebraus en o suyo país, consiguió ganar dos medallas de bronce en a maratón y en os 2.590 metros obstaclos, a mas de ganar una medalla de oro en as cuatre millas por equipos, que ganó con o suyo equipo o New Yor AC que competiba por os Estaus Unius.

## Vinclos externos
*  Arthur Newton en os Chuegos Olimpicos.
New York Athletic Club

O **New York Athletic Club** conoixito a sobén por o suyo acronimo **NYAC** ye un club polisportivo privau con a suya seu en a ciudat de Nueva York, ye dedicau a la promoción de l'esporte aficionau y fue establito en l'anyo 1868, estando un d'os clubs esportivos mas antigos d'Estaus Unius.

O club tien seccions de remo, luita, boxeyo, judo, esgrima, natación, basketbol, rugby, fútbol, tenis, balonmán, scuash, lacrosse y waterpolo.

## Historia
Establito o 8 de setiembre de 1868 por John C. Babcock, Harry Buermeyer y William Buckingham Curtis, ye en l'actualidat un d'os clubs esportivos mas conoixitos y antigos d'Estaus Unius. Os suyos esportistas han ganau mas de 120 medallas d'oro olimpicas mientras todas as edicions d'os Chuegos Olimpicos en os que han partecipau.

En o Chuegos Olimpicos de Sant Louis de 1904 cualques competicions fuoron por clubs, ganando o New York AC as medallas d'oro en waterpolo y en atletismo en a preba d'as cuatre millas por equipos.

## Referencias

## Vinclos externos
*  Pachina web oficial d'o New York Athletic Club.
New Horizons

***New Horizons*** ye una sonda espacial d'a NASA con un grupo dirichiu per o cientifico planetario Alan Stern.

## Historia
La lanzoron en 2006 usando un codete *[[Atlas V]]*.

O 14 de chulio de 2015 s'amanó a 12.500&nbsp;km de Plutón.

L'1 de chinero de 2019 pasó a 3.500&nbsp;km d'(486958) Arrokoth, cuan ista yera a 43 UA d'o Sol.

## Referencias
Marta Viola

**Marta Viola** ye una cantaire italiana. Será la representant d'o suyo país en lo Festival d'Eurovisión Junior 2019 con a canción "La Voce Della Terra" (en aragonés: "A voz d'a Tierra"), será una canción feita en italiano y anglés.

## Historia
Naixió en l'anyo 2009. En 2019, sería trigada pa representar lo suyo país a lo Festival d'Eurovisión Junior 2019.

## Vida personal
Le fa muito goyo a musica, cantar y bailar, as suyas pasions las heredó d'os suyos pais. A suya cantaire favorita ye Beyoncé. Entre as suyas pasions, lo dibuixo, a cosmetica y o mundo d'os estilistas. Estudeya canto, danza clasica, moderno y hip hop. Y como a muitos ninos d'a suya edat, le fa goyo fer videoclips con Tik Tok.
## Referencias
Palacio d'os Contes de Bureta

O **Palacio d'os Contes de Bureta** ye un palacio situau en Bureta (Campo de Borcha) construyiu en o sieglo XVI sobre un antigo castiello morisco y yera usau como residencia de verano per os Contes de Bureta. Fue restaurau en 2004.

## Lienda d'a pantasma d'o palacio
Se diz que bellas vegadas se puede veyer una pantasma que recorre los corredors d'o palacio levando una vela y deixando chislas de cera a lo suyo paso. Ista pantasma yera un noble castellano clamau Damián que yera enamorau d'a contesa.

## En a cultura popular
O palacio ha estau usau como escenario en bellas cintas y series de televisión:
* Mediometrache "La importancia de llamarse Applewhite" (2009)
* Serie de televisión "El mayorazgo de Labraz" (1983)

## Referencias

## Vinclos externos
*  Pachina web d'o palacio
Abov

**Abov** (en hongaro *Abaúj*) ye historicament o nombre eslovaco d'un condau d'o Reino d'Hongría (se veiga Abaúj ta l'articlo de dito condau). Actualment, ye un nombre informal ta a parti d'iste condau situada en Eslovaquia, asinas como o nombre oficial d'una d'as rechions turisticas d'Eslovaquia (situada en iste territorio). A metat sud d'iste antigo condau fa parti d'a moderna Hongría.

## Cheografía
Abov ye situau a bels 20&nbsp;km a o largo d'os dos cantos d'o  río Hornád (en hongaro *Hernád*), en a redolada de Košice.

## Historia
O condau (entero) apareixió en a segunda metat d'o sieglo XIII como *comitatus Novi Castri* (nombrau por *Novum Castrum*, actualment Abaújvár), incluyindo tamién os territorios d'os futuros condaus de Šariš y Heves. En 1882, iste condau s'unió con o chicot condau de Turňa y paso a decirse condau d'Abov-Turňa (en hongaro *Abaúj-Torna*) dende alavez. Iste condau d'Abov-Turňa heba existiu con anterioridat y de manera temporal dos vegadas, en os periodos entre 1785-1790 y 1848-1859.

En 1918 (confirmau por o Tractau de Trianon en 1920), a metat norte d'o condau (incluyindo Košice) se convirtió en parti d'a recient formada Checoslovaquia y continó existindo como división administrativa dica 1922 (*Abovskoturnianska župa*).

Mientres a Segunda Guerra Mundial, cuan Checoslovaquia se dividió temporalment, a mayoría d'a parti checoslovaca d'o condau fue tornada a Hongría a traviés d'o Primer arbitrache de Vienna, y adhibida a o condau d'Abaúj-Torna, con capital en Košice. Dimpués d'a Segunda Guerra Mundial, a muga pre-guerra fue restaurada.
Corola

A **corola** (d'o latín <*corolla*, "coroneta", "corona chica") ye o segundo verticilo floral externo d'as flors con perianto heteroclamidio; ixo ye, feito d'antofilos diferents. As piezas florals que a forman se claman petalos.

## Se veiga tamién
* Cáliz (botanica).
* Sépal.
* Antofilo y nomofilo.
* Perianto.

## Referencias
Šariš

**Šariš** (en hongaro *Sáros*) ye o nombre tradicional d'a rechión situada en o nord-este d'Eslovaquia. Comprende o territorio de l'antigo condau de Sáros (u *[[Comitatus (Reino d'Hongría)|comitatus]]*) .

## Historia

O condau de Šariš fue creyau antis d'o sieglo XIII a partir d'o *comitatus Novi Castri* (nombrau por *Novum Castrum*, actualment Abaújvár), que tamién incluyiba os posteriors condaus d'Abov y Heves. O territorio d'o condau ye situau a o largo d'o río Torysa y o curso alto d'o río Topľa. A suya aria yera d'alto u baixo 3.652&nbsp;km² arredol de l'anyo 1910. Orichinalment a seu d'o gubierno d'o condau se trobaba en o castiello de Šariš y a partir d'o sieglo XVII en Prešov.

## Cheografía
A rechión de Šariš ye una d'as 21 rechions turisticas oficials d'Eslovaquia, manimenos, no ye una rechión administrativa como sí en yera a suya predecesora. Actualment, ista rechión fa parti mas que mas d'a rechión de Prešov, incluyindo totalment os districtos de Prešov, Sabinov y Bardejov, y parcialment os districtos de Stará Ľubovňa, Kežmarok, Vranov nad Topľou, Svidník y Stropkov. Una chicota parti d'a rechión se troba incluyida en a rechión de Košice, concretament en os districtos de Košice-okolie y partis muy chicorronas d'os districtos de Košice I y Gelnica. Entre as prencipals ciudaz d'a rechión s'incluyen Prešov, Bardejov y Svidník.

## Vinclos externos
*  Rechión de Šariš en Slovakia.travel.
José Luis Alcazo

**José Luis Alcazo** (u tamién conoixiu como **Josefo** u **Chusé Lois**) yera un estudiant que estió asasinau per una banda d'a ultradreita espanyola mientres que la clamada Transición espanyola.

## Biografía
José Luis Alcazo naixió en Albero Baixo en 1954. Pa realizar os suyos estudios universitarios se tresladó a vivir enta Madrit. Astí s'integró en o *SEA* (*Seminario d'Estudios Aragoneses*) y creyó un "rolde d'aragonés" destinau a l'amonstranza de l'aragonés.
Estió asasinau atochau lo 13 de setiembre de 1979 en o Parque d'o Retiro en Madrit per un grupo de ultradreita espanyola autonombrau "Servicio Especial" (u tamién "los bateadores").
A suya muerte produció una gran commoción y se producioron cuantas manifestacions en Uesca y en Madrit.
O 14 de chulio de 2001 estió reconoixiu per o Estau espanyol como victima d'o terrorismo.

## Referencias
Petalo

Os **petalos** (d'o griego *πέταλον* (*petalon*) "fuella") son as piezas florals u antofilos que forman a corola d'a flor. En chunto con os sépals (que forman o cáliz), os petalos fan parte d'o perianto u conchunto d'os verticilos estérils d'a flor. En as plantas con fecundación entomofila, a suya función gosa relacionar-se con atrayer-se a os insectos, por o cual tienen midas y colors que os fan mas vistables.

A morfolochía, numero y simetría d'os petalos son caracters bien importants pa la clasificación taxonomica d'as plantas con flors.

## Se veiga tamién

* Sépal.
* Cáliz (botanica).
* Antofilo y nomofilo.
* Simetría d'a flor.

## Referencias

## Enlaces externos
Vara (unidat)

A **vara** ye una unidat de mesura de largarias tradicional que deriva d'os sistemas antropometricos d'unidaz que se desarrolloron en l'Antiguedat y se continó emplegando entre tot l'Antigo rechimen en muitos países. En as suyas oríchens, una vara teneba una largaria equivalent a dos codos, ixo ye, a distancia que i ha entre os codos cuan se tiene as mans ubiertas sobre o peito, tocando as puntas d'os didos corazons entre si, y os brazos deseparaus d'o tronco.

A vara fue, de conchunta con o codo, una d'as mesuras regulars que s'emplegaba en l'Imperio Romano. Con a caita d'o poder romano, as mesuras principión a variar as unas con as atras, y asinas pasó que as unidaz que enantes yeran iguals comenzón a fer-se diferents en uns territorios y atros. En a Peninsula iberica medieval, as mesuras fuen regladas por as diferents autoridaz; reis y bispes, de forma que en rematau o periodo i heba bella diversidat. Entre as principals en o nuestro entorno cal citar:
*A **[[vara aragonesa]]**: 0,772 metros, formada de 3 piez aragoneses u tercias de 25,65 centimetros, u de 4 palmos de 19,3&nbsp;cm. Una leugua aragonesa teneba 8000 varas aragonesas (6176 m).
**A vara de Teruel: 0,768 metros. Teruel y Albarracín no adoptoron as mesuras d'a resta de villas y ciudatz aragonesas en as Corz de 1553.
*A **[[vara castellana]]**: 0,836 metros, de 3 piez castellanos de 27,86&nbsp;cm. Una leugua castellana teneba 6666,7 varas castellanas (5572,7 m).
*A **[[vara valenciana]]**: 0,906 metros. A leugua valenciana equivaleba a 7222 varas castellanas, no pas valencianas, y ixo son 6036,9 metros.
*A **[[vara navarra]]**: 0,785 metros. Una leugua navarra consta de 7000 varas navarras (5495 m).

En o sieglo XIX as mesuras castellanas ya s'heban cheneralizau pa todas as rechions d'Espanya, desplazando a las autoctonas. En 1849, Isabel II sancionó por lei que s'adoptase o sistema metrico decimal, pero lo enradigau d'as mesuras tradicionals fizo que dica 1895 no se rematase d'implantar, metendo fin a lo sistema de mesuras historicas de cada rechión.

## Se veiga tamién

* Mesura.
* Mida.
* Leugua.

## Referencias
Eugène Besse

**Eugène Besse**, naixiu de París o 17 de noviembre de 1881 y muerto en París o 20 de febrero de 1919,  estió un atleta francés especializau en cursas de larga distancia, que participó en os II Chuegos Olimpicos d'a era moderna celebraus en París en l'anyo 1900.

En os Chuegos estió uno d'os 13 corredors que prencipioron a cursa d'a maratón, consiguió terminar en o cuatreno puesto con un tiempo de 4:00:43.

## Referencias

## Vinclos externos
*  Eugène Besse en os Chuegos Olimpicos.
Émile Champion

**Émile Julien Champion** conoixito esportivament como **Émile Champion**, naixiu de París, Francia o 23 de marzo de 1879  y muerto en Bordeus o 4 d'agosto de 1934, estió un atleta francés especializau en cursas de larga distancia, que partecipó en os II Chuegos Olimpicos d'a era moderna celebraus en París en l'anyo 1900. O suyo equipo estió o Racing Club de France de París

En os Chuegos estió uno d'os 13 corredors que prencipioron a cursa d'a maratón, consiguió terminar en o segundo puesto con un tiempo consiguiendo a medalla d'archent.

Un anyo enantes partecipó en o campionato francés de campo a traviesa consiguiendo o cuatreno puesto.

## Reference

## Vinclos externos
*  Émile Champion en os Chuegos Olimpicos.
Rudolf Kühnel

**Rudolf Kühnel**, naixito d'un  puesto desconoixito en l'Imperio Austrohongaro o 25 de febrero de 1896 y muerto en puesto desconoixito o 28 de chinero de 1950, estió un atleta austro-hongarés especializau en cursas de marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.

En os Chuegos partecipó en as dos series d'a primera ronda d'os 10 km marcha estando descalificau por marcha irregular as dos vegatas. O suyo club estió o SK Rapid Wien d'a ciudat de Viena.

## Vinclos externos
*  Rudolf Kühnel en os Chuegos Olimpicos.
Jan Plichta

**Jan Evangelista Plichta** conoixiu esportivament como **Jan Plichta**, naixiu de Praga, Imperio Austrohongaro hue Republica Checa, o 13 de setiembre de 1891 y muerto en puesto desconoixiu o 31 de chinero de 1975, estió un atleta que compitió representando a Checoslovaquia y que yera especializau en cursas de marcha atletica. Cal destacar a suya participación en os VIII Chuegos Olimpicos d'a era moderna celebraus en París en l'anyo 1924.

En os Chuegos participó en a segunda serie d'a primera ronda d'os 10 km marcha estando descalificau por marcha irregular. O suyo club estió o SK Rapid Wien d'a ciudat de Viena.

## Vinclos externos
*  Rudolf Kühnel en os Chuegos Olimpicos.
Vara aragonesa

A **vara aragonesa** u **vara chaquesa** ye una unidat de mesura tradicional pa lonchituz propia d'o Reino d'Aragón, emparentada con atras varas d'atros reinos medievals, como a vara castellana, a valenciana, a portuguesa u a *verge* francesa.

En o Sistema Internacional d'Unidaz a suya equivalencia ye de 0,772 metros, ixo ye 77,2 centimetros. A vara se subdividiba en dos codos aragoneses de 0.384 metros, en 3 «tercias» u piez, u en 4 palmos de 0,193 metros. Multiplos de la vara yeran a cana, que mediba dos varas, y a legua, que yera igual que 8000 varas.

Como mida pa superficies se podeba emplegar a vara cuadrada, que yera equivalent a 0,595984 metros cuadraus actuals. En Teruel yera una miquina mas chica, y a vara cuadrada valeba 0,589824 m2. Lo mesmo pasaba con a vara cubica, que de normal valeba 0,460099648 m<sup>3</sup> en Uesca y Zaragoza, pero en Teruel valeba 0,45294832 m3 nomás.

## Referencias
Codo aragonés

:*Este articlo tracta sobre o codo como unidat de mesura. Pa atros usos de codo, se veiga [[Codo (desambigación)]].*

O **codo aragonés** ye una unidat de mesura tradicional de largarias propia d'o Reino d'Aragón basada en o codo romano y emparentada con atros codos de reinos medievals, como lo codo castellano, o codo navarro u la *coudée* francesa. En orichen, representaba la mesura entre lo codo y a punta d'o dido cardinal d'a mano recta.

O codo equivale a la metat d'una vara aragonesa, a 2 palmos y a 1,5 piez. A suya equivalencia con o sistema internacional y o sistema metrico decimal, o codo aragonés fa 0,384 metros; ixo ye, 38,4 centimetros de largo. Como atras mesuras aragonesas, o codo aragonés s'estandarizó en as Corz de Monzón de 1553, sacando pa Albarracín y pa Teruel, que continoron tenendo midas propias pa esta y pa atras mesuras. En 1849 Espanya adopta oficialment o sistema metrico decimal, o que fizo cayer en desuso las mesuras tradicionals.

## Referencias
Leugua

A **leugua** u **legua** (d'o latín tardano <*leuga*) ye una unidat de mesura de distancias historica que dimana d'o sistema de mesura romano y que en orichen yera equivalent a la distancia que una persona podeba marchar en una hora. Por ixa razón, a leugua ye una unidat de mesura itineraria y podeba tener grans variacions seguntes o terreno aon que se caminase, y d'alcuerdo con os países remató por tener diferents valors entre uns puestos y atros.

Historicament a uniformización de midas de la leugua yera un problema, dando-se casos como lo d'a Corona de Castiella, aon que s'arribó a tener una duplicidat de mesuras de leuguas. En o Reino d'Aragón, a leugua s'estandarizó en as Corz de Monzón de 1553 y yera lo equivalent a 8000 varas aragonesas (6176 metros). En o Reino de Valencia se plegó a la situación en que se midiba las leuguas en varas castellanas por cuentas de valencianas (1 vara valenciana = 0,906 metros).

## Eixemplos

***[[Leugua romana]]**: A mesura d'a cual dimanan as atras, yera equivalent a 15000 piez romanos u a 3 millas romanas; ixo ye, a 4443 metros.
***[[Leugua aragonesa]]**: Como 8000 varas aragonesas (6176 metros).
***[[Leugua navarra]]**: Como 7000 varas navarras (5495 metros).
***[[Leugua castellana]]**: Como 6666,7 varas castellanas (5572,7 metros).
***[[Leugua valenciana]]**: Como 7222 varas castellanas (6036,9 metros).
***[[Leugua francesa]]** (*lieue*): 4440 metros.
***[[Leugua portuguesa]]**: 28168 palmos u 2818 brazas. En Portugal s'emplegaba a mas un multiplo d'a leugua que yera lo "*grado*", equivalent a 18 leuguas portuguesas.

## Referencia
Daniel Eslava

**Daniel Eslava** naixito en Mexico de puesto desconoixito en l'anyo 1902 y muerto en puesto y calendata desconoixita, estió un atleta mexican especializau en cursas de meyo fundo, fundo y marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.

En os Chuegos partecipó en a primera serie d'a primera ronda d'os 10 km marcha estando descalificau por marcha irregular. Tamién partecipó en atras d'os prebas de cursas, en os 1.500 metros lisos, estando eliminau con un seteno puesto en a tercera serie d'a primera ronda con tiempo desconoixito y en a primera ronda de clasificación d'os 5.000 metros lisos consiguiendo un tretzeno puesto estando tamién eliminau y con un tiempo tamién desconoxitio.

## Referencias

## Vinclos externos
*  Daniel Eslava en os Chuegos Olimpicos.
Diego Gómez

**Diego Antonio Gómez Calvente** conoixiu esportivament como **Diego Gómez** y naixiu de Zaragoza o 25 de chinero de 1978 ye un futbolista retirau en l'actualidad con una larga trachectoria en as categorías de Segunda B y Tercera prencipalment en equipos aragoneses. Cal destacar que fue cuatre vegatas maximo goleyador d'o Grupo XVII d'a tercera división y fizo mas de 400 gols en categoría nacional mientres a suya carrera esportiva.

En l'actualidad (2019) ye o segundo entrenador d'a SD Borja.

## Referencias

## Vinclos externos
*  ''Homenaje al goleador eterno.''
*  Perfil esportivo.
Liu Yang

**Liu Yang**, naixida de Zhengzhou (China) lo 6 d'octubre de 1978, ye una piloto y astronauta chinesa que lo 16 de chunio de 2012 se convirtió en a primera muller chinesa en l'espacio en o transcurso d'a misión Shenzhou 9.

## Misions

## Referencias
Trnava

**Trnava** (en alemán *Tyrnau*, en hongaro *Nagyszombat*, en latín *Tyrnavia*) ye una ciudat d'Eslovaquia. Se troba en a zona occidental d'o país, a 50&nbsp;km a o nord-este de Bratislava y ye a capital d'a rechión homonima. Ye conoixida como a *Roma eslovaca*.

## Historia
Orichinalment a ciudat y toda a rechión perteneixeban a o Reino d'Hongría dende a suya fundación en l'anyo 1000 dica que dimpués d'a Primera Guerra Mundial (1919) pasó a fer parti d'o nuevo estau de Checoslovaquia.

O 6 de mayo de 1653 l'arcebispe hongaro Pere Pázmány establió una universidat en ista ciudat, que se convirtió en a primera en a epoca moderna en o Reino d'Hongría, y o centro cultural mas important d'o país. Con a universidat tamién se i creyó una imprenta y una biblioteca. Posteriorment a universidat fue tresladada enta Budapest en 1777, estando a suya succesora a Universidat Eötvös Loránd.

Actualment Trnava ye conoixida por a suya industria de transformaus metalicos y alimentaria, mas que mas zucre y chicolate. Trnava tien una central nucleyar y d'una planta de fabricación d'autos d'o grupo PSA, con modelos como o Peugeot 207 u o Citroën C3 Picasso.

Entre os suyos monumentos destacan a seu gotica de Sant Nicolau, d'o sieglo XIV, o museu y a ilesia barroca de Sant Chuan Baptista (XVII-XVIII).

## Fillos ilustres
* Mikuláš Schneider-Trnavský (1881-1958) director d'orquesta, compositor y pedagogo musical.

### Ciudaz achirmanadas
*  Balakovo, Rusia
*  Břeclav, Republica Checa
*  Casale Monferrato, Italia
*  Novo mesto, Eslovenia
*  Sangerhausen, Alemanya
*  Scranton, Estaus Unius
*  Szombathely, Hongría
*  Varaždín, Croacia
*  Zabrze, Polonia
*  Khárkiv, Ucraína

## Vinclos externos

*  Pachina oficial d'a ciutat.
Elon Musk

**Elon Reeve Musk**, naixiu de Pretoria, Sudafrica o 28 de chunio de 1971 ye un empresario que poseye las nacionalidaz sudafricana, canadiense y estadounidense. Ye lo fundador d'a empresa SpaceX y confundador d'as empresas Tesla, Neuralink y PayPal. Con un patrimonio neto de 19,4 billons de dólars se troba entre las cuaranta personas mas ricas d'o mundo.

## Referencias
Programa Artemis

O **Programa Artemis** ye un programa espacial tripulau d'a NASA, actualment en desarrollo, que los suyos obchectivos son levar una muller a la Luna y establir una colonia permanent astí.

O programa prene o suyo nombre d'a deidat griega Artemisa.

## Vehiclos
### Codetes
* Codete SLS (Space Launch System).

### Naus espacials
* Orion.
* Estación espacial Lunar Gateway.

## Astronautas

O 10 de chinero de 2020, o 22 ° grupo d'astronautas d'a NASA, embotau as "tartugas" (en anglés *turtles*), se graduó y estió asignau a lo programa Artemis. Beluns d'os astronautas volarán en as misions Artemis enta la Luna y pueden estar parte d'a primera tripulación en volar enta Marte.
*Kayla Barron (1987)
*Zena Cardman (1987)
*Raja Chari (1977)
*Matthew Dominick (1981)
*Bob Hines (1975)
*Warren Hoburg (1985)
*Jonny Kim (1984)
*Jasmin Moghbeli (1983)
*Loral O'Hara (1983)
*Francisco Rubio (1975)
*Jessica Watkins (1988)
*Joshua Kutryk (1982)
*Jenni Sidey (1988)

## Misions

## Se veiga también
* Programa Apollo.

## Referencias
Michalovce

**Michalovce** (dica 1927 *Michaľovce*, en hongaro *Nagymihályen*, en alemán *Großmichel*) ye una ciudat situada a l'este d'a Republica de Eslovaquia. Ye o centro natural, economico y cultural d'a rechión historica de Zemplín y se troba en a rechión administrativa de Košice.

## Población
Seguntes o suyo zaguer censo, a ciudad tien mas de cuaranta y tres mil habitants, adedicaus a la producción de servicios ta cuantos nuclios menors de población en a suya redolada, l'agricultura (cerials, vinyals, piensos, fruitos secos) administrada por meyo de cuantos centros cooperativos, y una diversificada actividat industrial: metalurchica, ceramica, textil, electronica, d'a construcción y de productos alimentarios.

## Contexto cheografico
Sobre o suyo nuclio urban, a 114 metros y banyau por o río Laborec, se devantan dos altarias plenas de selvas que definen o paisache ubierto d'a plana natural d'a suya redolada: a forma distintiva d'o tozal Hradok con 163 m, y en os arrdols d'o laco Sirava, a mas ampla de Biela Hora, que puya suaument dica os 159 m.

## Historia
O suyo documento fundacional ye datau en 1244, pero en a redolada bi ha testimonios d'ocupación neolitica, d'os invasors celtas, d'a presencia romana y d'a dominación hongara.

En 1867 a villa adquirió a la fin o suyo caracter urbán, como eixe d'os a-saber-los lugarons agricolas d'a comarca y como siede administrativa d'o districto. Toda a suya historia ye bien reflectada en o Museo Municipal instalado en un edificio barroco que fue residencia prencipesca d'a familia Sztaray, que adquiere a suya forma arquitectonica definitiva en primerías d'o sieglo XIX, y a on s'albergan igualment seccions adedicadas a las artes plasticas (con mención especial a o pintor impresionista francés Mousson), a ceramica artistica, a etnolochía y o meyo natural d'a rechión de Zemplín. A ciudad remera o suyo pasau comercial en a Edat Meya con una feria anyal que se celebra mientres dos días en zaguerías d'o mes d'agosto. A suya bandera oficial consta de dos franchas horizontals con as colors amariello y azul.

## Vinclos externos

*  Pachina oficial d'a ciutat.
Zemplín

**Zemplín** (en alemán *Semplin/Semmlin*, hongaro *Zemplén*) ye o nombre d'una rechión historica situada a l'este d'Eslovaquia. Incluye a parti eslovaca de l'antigo condau de Zemplén, a sobén incluyindo tamién a parti eslovaca d'o condau d'Ung (en eslovaco *Užská župa*/*Užský komitát*).

## Cheografía
A rechión de Zemplín va dende as altarias d'os Carpatos a o norte dica o punto mas baixo d'Eslovaquia a 94 metros. Ista rechión ye situada en a parti mas oriental d'Eslovaquia (difueras d'a rechión de Vihorlatské vrchy y o río Latorica, si no s'incluye o territorio de l'antigo condau d'Ung). Entre os ríos d'ista rechión se troban o río Bodrog, o río Laborec, o río Latorica, o río Uzh, o río Ondava y una parti muit chicota d'o río Tisza.

Zemplín ya no ye una rechión administrativa, encara que se divide entre dos d'as 21 rechions turisticas oficials d'o país, Baixo Zemplín y Alto Zemplín. Administrativament, a rechión ye dividida entre a rechión de Košice, que incluye o districto de Trebišov y a parti mas occidental d'o districto de Michalovce (si se considera que o condau d'Ung ye incluyiu, tamién perteneixerían a Zemplín a parti mas oriental d'o districto de Michalovce y tot o districto de Sobrance), y a rechión de Prešov, incluyindo de tot os districtos de Humenné, Snina y Medzilaborce y gran parti d'os districtos de Vranov nad Topľou y Stropkov. Entre as prencipals ciudaz s'incluyen Michalovce, Trebišov y Humenné.

## Historia
A rechión de Zemplín, administrada dende o castiello de Zemplín ya yera una unidat administrativa d'a Gran Moravia en o sieglo IX. Dimpués d'a suya integración en o Reino d'Hongría, se convirtió en o condau de Zemplén.

Entre 1879 y 1901 mas de 32.000 personas emigroron dende os districtos eslovacos de Zemplín enta os Estaus Unius.

En 1918 a parti eslovaca de Zemplín se convirtió en parti d'o recient formau estau de Checoslovaquia. A metat meridional (incluyindo a mayor parti d'o dividiu Sátoraljaújhely) permaneixió en Hongría como o condau de Zemplén.

Mientres a Segunda Guerra Mundial, cuan Checoslovaquia fue trestallada temporalment, belunas d'as partis checoslovacas d'o condau de Zemplen fuoron ocupadas por Hongría a traviés d'o Primer arbitrache de Viena, y ahibidas a os condaus de Zemplén y Ung. Dimpués d'a Segunda Guerra Mundial, se restauroron as mugas pre-belicas y o condau hungaro de Zemplén s'unió con o condau de Borsod y a parti hungara d'Abov-Turňa ta formar l'actual condau de Borsod-Abaúj-Zemplén. Dende a deseparación de Checoslovaquia en Eslovaquia y a Republica Checa en 1993, a parti septentrional de Zemplín fa parti d'Eslovaquia, dividida entre as partis orientals d'as rechions de Košice y Prešov.

## Referencias

## Vinclos externos

*  Rechión de Baixo Zemplín y Rechión d'Alto Zemplín en Slovakia.travel
Yang Liwei

**Yang Liwei** naixiu de Suizhong, Huludao (China) o 21 de chunio de 1965 ye un piloto militar y astronauta d'a CNSA que partecipó en a misión Shenzhou 5 o 15 d'octubre de 2003 y se convirtió en a primera persona ninviada a lo espacio per China.

## Misions

## Referencias